2012 m. veiklos rezultatai ir suteiktos paslaugos (informacijos kaupimas ir analizė)

EUROPOS RIZIKOS STEBĖJIMO CENTRAS: POKYČIŲ NUMATYMAS 1 konkretusis tikslas: suteikti pagrindą darbuotojų saugos ir sveikatos (DSS) mokslinių tyrimų ir veiksmų prioritetų nustatymui vykdant didelio masto perspektyvinį tyrimą, skirtą išsiaiškinti ir stebėti tendencijas bei prognozuoti naujas ir besiformuojančias su DSS susijusias rizikas Užbaigtas perspektyvinis projektas, skirtas prognozuoti su sparčiai augančia „ekologiškų darbo vietų“ sritimi susijusias ilgalaikes rizikas. Projektas pasibaigė politikos seminaru, kurio tikslas buvo testuoti ir apibendrinti įvairius parengtus scenarijus ir nustatyti, kaip jie galėtų paskatinti įvairius politikos sprendimus, skirtus spręsti projekto vykdymo metu iškeltus klausimus. Paskelbta ataskaita, kurioje atkreiptas dėmesys į mūsų žinių apie galimas su nanomedžiagų naudojimu susijusias rizikas, pateikiant pagamintų nanomedžiagų valdymo geros praktikos pavyzdžių duomenų bazę, ir kurioje atkreipiamas dėmesys į esamas iniciatyvas, skirtas teikti informaciją apie su pagamintomis nanomedžiagomis susijusias rizikas. 2 konkretusis tikslas: suteikti indėlį tikslingesniems moksliniams tyrimams ir prevencijos veiksmams peržiūrint ir analizuojant su rizikos veiksniais ir poveikiu sveikatai susijusius mokslinius tyrimus Buvo toliau plėtojama kolektyvinio darbo svetainė OSHwiki ją papildžius pirminiais straipsniais, siekiant pasiruošti jos preliminariam paskelbimui 2013 m. ir galutiniam paskelbimui 2014 m. OSHwiki leis teises turintiems vartotojams papildyti ir pakeisti paskelbtą informaciją ir joje bus gvildenamos svarbios temos, kurias nagrinėja daugelis DSS organizacijų visame pasaulyje. 3 konkretusis tikslas: paremti DSS mokslinių tyrimų ir veiksmų prioritetų nustatymą teikiant saugos ir sveikatos darbe Europoje apžvalgą, atliekamą remiantis istoriniais ir dabartiniais duomenimis Užbaigtas Agentūros ekonominių paskatų projektas, kurį vykdant buvo nagrinėjamos priemonės, kurias Europos šalys taikė siekdamos geresnių su DSS susijusių rezultatų, pavyzdžiui, mažesnės draudimo nuo nelaimingų atsitikimų įmokos arba mokesčių tarifai, geresnės bankų taikomos sąlygos, kaip antai mažesnės palūkanų normos, ir valstybės subsidijos. Paskelbtas vadovas, kuriame teikiamos konsultacijos institucijoms, kurios gali suteikti tokių paskatų. 4 konkretusis tikslas: skatinti stebėjimo centro išvadų svarstymą ir užtikrinti šių išvadų aktualumą diskutuojant ir glaudžiai bendradarbiaujant su tikslinėmis grupėmis ir naudos gavėjais EU-OSHA organizuoto seminaro apie kancerogenus ir profesinį vėžį metu apibendrintos mūsų dabartinės žinios apie svarbius su darbu susijusio vėžio rizikos veiksnius ir priežastis bei aplinkybes. Kartu su Europos transporto saugos taryba Agentūra organizavo su DSS klausimais kelių transporto sektoriuje susijusį sąmoningumo ugdymo renginį, kurio metu ypatingas dėmesys buvo skirtas darbuotojų dalyvavimui įgyvendinant DSS iniciatyvas. Vykdydama savo tebesitęsiantį projektą, skirtą DSS integravimui į švietimo sritį, Agentūra paskelbė biuletenį ir keletą atvejų tyrimų, susijusių su gera praktika rengiant mokytojus DSS srityje ir teikiant žinias apie riziką. Agentūra taip pat dalyvavo keliuose susitikimuose ir seminaruose, kurių vieną organizavo Pasaulio sveikatos organizacija, kitą – Europos saugos ir sveikatos darbe mokymo ir rengimo tinklas. Agentūra naudoja savo Tviterio paskyrą populiarindama savo veiksmus socialinėje žiniasklaidoje ir šiuo metu turi apie 6 000 sekėjų. 5 konkretusis tikslas: padėti politiką formuojantiems asmenims ir informacijos apie DSS teikėjams suteikti geresnę paramą įmonėms pasitelkiant apklausas, skirtas surinkti aktualią informaciją apie DSS valdymą ir pagrindines su DSS susijusias atsirandančias rizikas 2012 m. paskelbtos keturios analitinės ataskaitos, pagrįstos Agentūros 2009 m. naujų ir atsirandančių rizikų Europos masto apklausa (ESENER): „Profesinės sveikatos ir saugos ir sveikatos darbe valdymas“, „Darbuotojų atstovavimas ir konsultavimas dėl sveikatos ir saugos“, „Veiksniai, susiję su veiksmingu psichosocialinių rizikų darbe valdymu“ ir „Veiksmingą psichosocialinių rizikų darbe valdymą Europos įmonėse skatinantys veiksniai ir kliūtys: skatinančių veiksnių, kliūčių ir poreikių tyrimas“. Be to, buvo paskelbta ataskaitų apžvalga, kurioje apibendrinti pagrindiniai šių keturių ataskaitų nustatyti faktai: „Saugos ir sveikatos, psichosocialinių rizikų ir darbuotojų dalyvavimo darbe valdymo analizė remiantis ESENER“. 2012 m. gruodžio mėn. buvo paskelbtas ESENER ex post įvertinimas, kuriame buvo iš esmės pritarta taikytam metodui ir buvo nurodytos kai kurios sritys, kurios būsimame leidime galėtų būti pagerintos. Ši ataskaita buvo pateikta Prevencijos ir mokslinių tyrimų patariamajai grupei (PRAG). 6 konkretusis tikslas: siekti sutarimo dėl dabartinių DSS mokslinių tyrimų prioritetų ir skatinti nacionalinius DSS mokslinių tyrimų institutus nustatyti bendrus prioritetus, keistis rezultatais bei skatinti DSS reikalavimų įtraukimą į mokslinių tyrimų programas 2012 m. rugsėjo mėn. pabaigoje Agentūros temų centras pateikė galutinį ataskaitos dėl 2013–2020 m. DSS mokslinių tyrimų prioritetų Europos Sąjungoje projektą. INFORMACIJA APIE DARBO APLINKĄ: KEITIMASIS ŽINIOMIS APIE GERĄ PRAKTIKĄ DARBO VIETOJE 1 konkretusis tikslas: rengti naudingus, praktiškus ir aukštos kokybės informacijos produktus, siekiant paremti sveikų darbo vietų kampanijas Rengiantis 2012–1013 m. kampanijai, parengta apie 20 produktų, tarp kurių kampanijos vadovas, bendrą prekinį ženklą su Europos socialiniais partneriais turintys produktai, atvejų tyrimai ir svetainė. 2 konkretusis tikslas: stiprinti prevencijos priemones suteikiant naudingą ir praktišką geros praktikos informaciją apie prioritetinius sektorius ir temas Parengtos literatūros apie darbdavių ir darbuotojų motyvaciją spręsti sveikatos skatinimo darbe klausimus apžvalgos bei trys e. faktai apie tabaką (darbdaviams, rūkantiems ir nerūkantiems), kurie buvo populiarinami nedidelės kampanijos, skirtos pasaulinei nerūkymo dienai, metu. Paskelbti kiti e. faktai apie darbo ir asmeninio gyvenimo pusiausvyrą, jaunų darbuotojų sveikatos skatinimą ir psichinės sveikatos skatinimą. EU-OSHA dalyvavo Turine įvykusiame bendrame susitikime su Tarptautine darbo organizacija (ILO) ir Nacionaliniu profesinės sveikatos ir saugos institutu (NIOSH), kurio metu buvo pristatyta NAPO mokymo medžiaga. 3 konkretusis tikslas: remti prevencijos priemones užtikrinant, kad esami informaciniai produktai būtų nuolatos aktualūs Agentūros svetainės daugiakalbėje skiltyje atnaujinta informacija apie cheminių medžiagų registraciją, įvertinimą, autorizaciją ir apribojimus (REACH) ir klasifikavimą, žymėjimą ir pakavimą (CLP), siekiant atkreipti dėmesį į cheminėms medžiagoms skirtų ES teisės aktų pasikeitimus, ypač susijusius su darbo klausimais. Tai padaryta vykdant nedidelę kampaniją, į kurią įsitraukė sektoriaus organizacijos, socialiniai partneriai, susijusios Komisijos tarnybos, nacionalinės politikos formuotojai ir nacionalinės REACH pagalbos tarnybos. Susitikime su SLIC Chemex grupe ir susitikime su ACSH WP Chemicals buvo pristatytas EU-OSHA pavojingoms medžiagoms skirtas darbas, įskaitant MVĮ pritaikytą informaciją. 4 konkretusis tikslas: pagerinti rizikos vertinimų mikroįmonėse ir mažose įmonėse (1–49 darbuotojų) įgyvendinimą ir kokybę didinant supratimą, kad yra būtina atlikti rizikos vertinimą ir kaip tai padaryti ES ir valstybių narių lygmenimis Agentūra toliau plėtojo rizikos vertinimo interneto sąveikiosios priemonės (OiRA) projektą. Pagrindinis programinės įrangos plėtojimo etapas buvo baigtas 2012 m. Vėliau buvo sukurtos naujos funkcijos siekiant geriau patenkinti OiRA partnerių poreikius. Atlikus tinkamumo naudoti testą buvo pradėtas naujų funkcijų, skirtų pagerinti priemonės patogumą naudotojui, kūrimas. Agentūra buvo labai aktyvi skatinant ir plėtojant OiRA bendruomenę – priemonės sulaukė plataus pripažinimo nacionaliniu lygmeniu ir per sektorinius socialinio dialogo komitetus ES lygmeniu. Tinklų kūrimas ir koordinavimas Tolesnis pagrindinių centrų tinklo, Agentūros valdysenos ir ryšių su Europos ir tarptautinėmis organizacijomis plėtojimas. Institucinių gebėjimų stiprinimas šalyse kandidatėse ir potencialiose šalyse kandidatėse (paskirtosios lėšos). Programavimo ir vertinimo koordinavimas.